Diari Oficial de la Generalitat Valenciana


Sumari del DOGV 4097, del 01-10-2001 (2001/9146)

RESOLUCIÓ de 17 de setembre de 2001, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni de col·laboració entre el Servei Valencià d'Ocupació i Formació (Servef) i l'Ajuntament de Castelló de la Plana, per a desenvolupar un Pla destinat a elevar el nivell d'ocupació a través de la creació de llocs de treball al municipi de Castelló de la Plana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4097

Data del DOGV
:   01-10-2001

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2001/9146


Data del document
:   01-10-2001

Organisme emissor
:   Presidència de la Generalitat

Tipus de document
:   Resolució

Descriptors 

:   * Servici Valencià d'Ocupació i Formació
    * cooperació administrativa
    * creació d'ocupació
    * administració local

RESOLUCIÓ de 17 de setembre de 2001, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni de col·laboració entre el Servei Valencià d'Ocupació i Formació (Servef) i l'Ajuntament de Castelló de la Plana, per a desenvolupar un Pla destinat a elevar el nivell d'ocupació a través de la creació de llocs de treball al municipi de Castelló de la Plana. [2001/X9146]
  
Subscrit, després de la tramitació prèvia reglamentària, entre el Servei Valencià d'Ocupació i Formació (Servef) i l'Ajuntament de Castelló de la Plana, el 12 de juliol de 2001, un Conveni de col·laboració per a desenvolupar un Pla destinat a elevar el nivell d'ocupació a través de la creació de llocs de treball al municipi de Castelló de la Plana, i en compliment del que estableix l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0473/2001, i que figura com a annex d'aquesta resolució.
  
València, 17 de setembre de 2001.- La subsecretària del Secretariat del Govern i Relacions amb les Corts: Amparo Koninckx Frasquet.
  
Conveni de col·laboració entre el Servei Valencià d'Ocupació i Formació (Servef) i l'Ajuntament de Castelló de la Plana, per a desenvolupar un pla destinat a elevar el nivell d'ocupació a través de la creació de llocs de treball al municipi de Castelló de la Plana.
  
A Castelló de la Plana, 12 de juliol de 2001
  
Reunits
  
D'una part, l'Honorable Senyor conseller d'Economia, Hisenda i Ocupació, Vicente Rambla Momplet, en representació del Servei Valencià d'Ocupació i Formació (Servef), sobre la base de les facultats conferides pel Reglament del Servef aprovat per Decret 41/2001, de 27 de febrer del2001 i autoritzat per Acord de Govern Valencià de data 19 de juny de 2001.
  
De l'altra, l'Il·lustríssim Senyor alcalde-president de l'Ajuntament de Castelló de la Plana, José Luis Gimeno Ferrer, en nom i representació de l'Excel·lentíssim Ajuntament de Castelló de la Plana, facultat per a subscriure aquest Conveni en virtut de l'Acord adoptat per la Comissió de Govern d'11 de maig de 2001.
  
Actuant en l'exercici dels seus respectius càrrecs i en la representació que tenen, reconeixent-se recíprocament la capacitat suficient per a firmar aquest Conveni de Col·laboració i obligant-se en els termes d'aquest document.
  
Manifesten
  
I. Que la societat valenciana considera la creació d'ocupació com un objectiu fonamental. Conscients d'aquesta demanda social, la Generalitat Valenciana, a través del Servei Valencià d'Ocupació i Formació (Servef) i l'Ajuntament de Castelló de la Plana, inclouen com a línia prioritària d'actuació la creació més ocupació i ocupació de major qualitat i promoure'n l'estabilitat i un creixement econòmic sostingut a la ciutat.
  
II. Que en aquest sentit, i com a resultat dels acords adoptats en la Cimera de Luxemburg, el Govern va presentar en les instàncies comunitàries el Pla d'Acció per a l'Ocupació del Regne d'Espanya, Pla que ha de ser resultat de l'acció comuna del conjunt de les administracions públiques i del diàleg amb els agents socials.
  
III. Que l'Ajuntament de Castelló de la Plana, com a corporació local i administració més pròxima de la ciutadania, desitja jugar un paper fonamental en àmbits com ara la gestió d'accions de formació per a la millora de la capacitat d'inserció professional de col·lectius desfavorits, les polítiques actives d'ocupació i la promoció econòmica i el desenvolupament del seu territori.
  
IV. Que en el Pla d'Acció per a l'Ocupació del Regne d'Espanya es preveuen una sèrie d'actuacions en què les corporacions locals, mitjançant la cooperació institucional entre les administracions públiques, col·laboren en l'execució de diferents accions i programes, més concretament en Pilar I: millora de la capacitat d'inserció professional, combat de la desocupació juvenil, prevenció de la desocupació de llarga duració i substitució de mesures passives per mesures actives; Pilar II: foment del treball per compte propi i la creació de PYMES, creació de llocs de treball n l'àmbit local i desenvolupament de l'economia social, i Pilar IV: reforçament de la política d'igualtat d'oportunitats.
  
V. Que ambdues parts coincideixen en la necessitat d'unir esforços per a la potenciació de polítiques actives d'ocupació i el manteniment i la creació d'ocupació, des de l'exercici de les seues respectives àrees d'actuació.
  
VI. Que tant el Servei Valencià d'Ocupació i Formació (Servef) com l'Ajuntament de Castelló de la Plana porten a terme, en un àmbit territorial comú, múltiples iniciatives en relació amb la millora de l'economia i, molt especialment, en la creació d'ocupació, susceptibles d'una coordinació i col·laboració que supose tant un millor aprofitament d'aquestes mesures i iniciatives, com una extensió i aprofundiment dels seus objectius i resultats.
  
VII. Que les experiències de col·laboració acumulades durant els últims anys entre la Generalitat Valenciana i l'Ajuntament de Castelló de la Plana demostren l'eficàcia de la intervenció municipal en els programes específics d'ocupació, i encoratgen a prosseguir i enriquir el paper municipal en l'esforç per la superació positiva de les dificultats existents per a la creació d'ocupació.
  
VIII. Que els resultats d'aquesta col·laboració aconsellen continuar i intensificar algunes àrees de col·laboració ja empreses i que es posen de manifest en un pla municipal que es denomina Pla de Xoc contra la desocupació a la ciutat de Castelló de la Plana.
  
Per tot això, i conscients de la necessitat de dissenyar actuacions a curt i mitjà termini que permeten l'obtenció d'importants sinergies derivades d'una actuació coordinada, i sense perjudici de l'existència d'uns altres convenis particulars entre les institucions que firmen, ambdues parts, de comú acord, declaren la seua voluntat de subscriure aquest Conveni d'acord amb les següents
  
Clàusules
  
Primera
  
La finalitat d'aquest Conveni és definir els termes de col·laboració entre el Servei Valencià d'Ocupació i Formació (Servef) i l'Ajuntament de Castelló de la Plana tot establint les obligacions de les parts que firmen i la forma del complir-les, en ordre a una millor coordinació i cooperació institucional en l'execució d'accions de foment de l'ocupació i desenvolupament del Pla Municipal per a la Reducció de la Desocupació a la Ciutat.
  
Segona
  
En el marc d'aquest Conveni es portaran a terme experiències d'integració de programes d'ocupació i formació que es concreten mitjançant acord exprés de les parts i l'àmbit de actuació del qual serà el municipi de Castelló de la Plana.
  
Tercera
  
A efectes del que estableix la clàusula anterior, els programes objecte d'integració seran els d'iniciatives locals d'Ocupació, agents d'Ocupació i Desenvolupament Local, corporacions locals, promoció d'Ocupació Autònoma, escoles Taller i cases d'Oficis, tallers d'Ocupació, accions d'Orientació Professional per a l'Ocupació i Assistència per a l'Autoocupació, Pla Nacional de Formació i Inserció Professional o d'altres que pogueren sorgir.
  
Quarta
  
Els projectes que es posen en marxa i les accions que s'executen tenint com a marc aquest Conveni es podran detallar mitjançant addendes o convenis específics.
  
Cinquena
  
Per al compliment dels fins previstos en aquest Conveni, el Servei Valencià d'Ocupació i Formació (Servef) i l'Ajuntament de Castelló de la Plana, a càrrec dels seus pressupostos, i de mode condicionat a l'existència de crèdit suficient i adequat en les corresponents partides de despeses, acorden la col·laboració amb el càlcul de l'aportació del Servei Valencià d'Ocupació i Formació en la quantitat global de 9.001.417.673 de pessetes (60.298.831,35 euros), fins a l'any 2004 inclusivament, la distribució anual del qual es realitzarà mitjançant convenis particulars o específics ajustats a cada programa.
  
Sisena
  
L'Ajuntament de Castelló de la Plana presentarà al Servei Valencià d'Ocupació i Formació (Servef) les propostes concretes de les accions o els projectes que es consideren més convenients per al compliment dels fins assenyalats, dins dels terminis i d'acord amb els requisits determinats en les corresponents ordres d'ajudes dictades cada any pel Servei Valencià d'Ocupació i Formació.
  
Sèptima
  
A la vista de les propostes presentades, el Servei Valencià d'Ocupació i Formació (Servef), mitjançant convenis específics i/o resolucions particulars adequats a la normativa vigent en matèria d'ajudes per al foment de l'ocupació, determinarà en cada cas el grau de participació en el desenvolupament de les accions.
  
Huitena
  
Les accions objecte d'aquest Conveni s'adreçaran preferentment als col·lectius definits en el Pla Nacional d'Ocupació del Regne d'Espanya, és a dir.
  
- Aturats de llarga duració.
  
- Discapacitats
  
- Joves menors de 25 anys que porten almenys cinc mesos en situació de desocupació
  
- Majors de 25 anys que porten almenys onze mesos en situació de desocupació.
  
- Dones desocupades
  
Novena
  
Per a l'execució i el seguiment d'aquest Conveni, per a la resolució dels dubtes que hi pogueren sorgir en la interpretació i per a la dinamització i coordinació d'accions d'ambdues parts, es crearà una Comissió Mixta Paritària que estarà composta:
  
Per part del Servei Valencià d'Ocupació i Formació (Servef):
  
- El director general del Servef o persona que delegue.
  
- El director general de Formació i Qualificació Professional o persona que delegue.
  
- El director general d'Inserció Laboral o persona que delegue.
  
Per part de l'Ajuntament de Castelló de la Plana:
  
- El regidor delegat d'Ocupació o persona que delegue.
  
- El secretari de la Comissió Consultiva d'Ocupació o persona que delegue.
  
- El cap de l'Oficina Municipal de Promoció Econòmica i Ocupació.
  
Sense perjudici del que s'ha establit anteriorment, la Comissió Mixta podrà crear els comités tècnics que siguen necessaris per a efectuar el seguiment permanent i l'avaluació de les accions objecte del Conveni.
  
Deu
  
Aquest Conveni entrarà en vigor en el moment de la firma i vigirà fins al pròxim 31 de desembre de l'any 2004, sense perjudici de les pròrrogues que pogueren ser subscrites de comú acord per ambdues parts.
  
Onze
  
L'Ajuntament de Castelló de la Plana queda obligat a aportar totes les documentacions que se li requerisquen per a la justificació de les quantitats atorgades o per al control de l'execució de les accions realitzades.
  
Dotze
  
En totes aquelles accions, tant de caràcter divulgador com formatiu que es realitzen a l'empara d'aquest Conveni, haurà de aparéixer la denominació "Servei Valencià d'Ocupació i Formació (Servef) - Ajuntament de Castelló de la Plana".
  
Tretze
  
L'incompliment de qualsevol de les obligacions previstes en aquest Conveni o en convenis específics, podrà donar lloc a la resolució. Així mateix, el Servei Valencià d'Ocupació i Formació (Servef) es reserva la facultat de minorar la quantia de les subvencions o ajudes que s'han de concedir a l'empara de les corresponents convocatòries d'ajudes, en el cas de no justificar la totalitat de les ajudes que s'han de concedir, o de la possible concessió d'altres ajudes per altres òrgans administratius, que superen el cost de les actuacions a realitzar per l'Ajuntament, i fins i tot revocar les subvencions concedides, en cas de no aplicar les ajudes als fins previstos o no justificar-les en els terminis assenyalats.
  
I estant ambdues parts conformes amb el contingut d'aquest document, i perquè així conste, es firma en dos exemplars a un sol efecte, al lloc i en la data citats en l'encapçalament.
  
El conseller d'Economia, Hisenda i Ocupació (en representació del Servef),
  
VICENTE RAMBLA MOMPLET
  
L'alcalde de l'Ajuntament de Castelló de la Plana,
  
JOSÉ LUIS GIMENO FERRER